Prototipska ploča
<s>Prototipska ploča (ili prototipska pločica, proto ploča; en. breadboard - daska za hleb) je konstruktivna osnova za izradu elektronskih prototipova.</s><s>Ona nam omogućava da jednostavno spajamo elektronske komponente, bez potrebe za lemljenjem i pravljenjem trajnih spojeva.</s>

<s>Prototipska pločica omogućava da komponente koje su ubodene u njene rupice budu spojene između samih rupica.</s><s>Vertikalne linije (takođe se zovu „vodovi“) označavaju da će komponente ubodene u istom vertikalnom redu međusobno biti spojene.</s><s>Horizontalne plave linije označavaju da će komponente ubodene u istom horizontalom redu biti međusobno spojene.</s><s>Ovi vertikalni vodovi se uglavnom koriste za spoj na plus i minus napajanje.</s>

<s>Ako postoji problem sa spojevima, da bismo proverili provode li spojevi struju ili su baterije prazne, možemo koristiti multimer.</s>

<s>Princip rada</s>

<s>Prototipska ploča, sastoji se od nizova četvrtastih otvora unutar kojih su redovi metalnih traka.</s><s>Metalne trake su savijene su tako da čine kanal.</s><s>U otvore umećete žicu i tako je stabilno povezujete s metalnim kanalom.</s><s>Metalni kanali u unutrašnjosti ploče zovu se kontakti.</s><s>Svaka kolona obuhvata nekoliko otvora koji su električno spojeni.</s><s>To omogućava jednostavno povezivanje komponenata i žica.</s>

<s>Dugi redovi kontakata na samom vrhu i dnu prototipske ploče omogućavaju povezivanje s napajanjem i s masom.</s><s>Većina ploča ima po dva reda pri vrhu i dnu za masu i napajanje.</s><s>Na nekim pločama, ti horizontalni redovi su spojeni, dok su na drugim međusobno električno izolovani.</s><s>Obavezno proverite: uzmite multimetar, stavite žicu u svaki otvor, potom dodirnite prvi jednom sondom, a drugi drugom.</s><s>Ako je očitavanje u omima nisko, dva reda su spojena.</s><s>Ukoliko je očitana otpornost beskonačna, nisu spojena.</s>

<s>Proizvođači prototipskih ploča prave kontaktne trake od mekog metala presvučenog zaštitnom prevlakom.</s><s>Prevlaka sprečava oksidaciju kontakata, a mekoća metala omogućava da koristite žice i izvode komponenata različitih debljina, bez ozbiljnijeg deformisanja kontakata.</s><s>Međutim, ako pokušate da gurnete žicu deblju od 0,6 mm ili komponente s debelim nožicama, oštetićete kontakt.</s>

<s>Kada ploču ne koristite, držite je u zatvorenoj kesici da biste je zaštitili od prašine.</s>

<s>Slučajevi upotrebe</s>

<s>Bolje je koristiti prototipsku ploču nego lemiti spojeve u sledećim slučajevima:</s>

<s>Samo želite da razmotrite ideje i zamisli, i isprobate kako komponente rade.</s><s>Ispitujete kolo da biste se uverili da pravilno radi.</s><s>Na prototipskoj ploči lakše možete menjati komponente i njihov raspored u cilju poboljšanja rada kola.</s><s>Nije vam potrebno stalno kolo.</s><s>Na prototipskoj ploči možete napraviti kolo sa sijalicama koje se pale i gase, namenjeno za privremenu upotrebu, nakon čega delove možete iskoristi u druge svrhe.</s><s>Želite da prilagođavate kolo dok radite s njim.</s><s>Umesto da u jedno kolo ugradite više opcija, možete rekonfigurirati kolo da biste promenili njegovo ponašanje.</s><s>Često se menjaju osnovne komponente, kao što su otpornici i kondenzatori, a njih možete brzo zameniti na prototipskoj ploči.</s>

<s>S druge strane, stalno kolo koje se može oštetiti tokom svakodnevne upotrebe, mora da bude zalemljeno.</s>

<s>Izvori</s>

<s>Vidi još</s>

<s>Elektronska komponenta
 Elektronsko kolo</s>

<s>Alati u elektronici</s>

